สาวดอกไม้กะนายกล้วยไข่

สาวดอกไม้กะนายกล้วยไข่ เป็นผลงานชุดการ์ตูนเรื่องสั้นของ อารีเฟน ฮะซานี หรือ เฟน สตูดิโอ ซึ่งเป็นชุดการ์ตูนเรื่องสั้นล้อเลียนภาพยนตร์และละครยอดนิยม ในลักษณะขำขันสนุกสนานและมีการหักมุมจบในตอนท้ายเรื่องSaying it with pictures Bangkok Post เดิมการ์ตูนชุด สาวดอกไม้กะนายกล้วยไข่ เคยตีพิมพ์เป็นตอน ๆ ในหนังสือการ์ตูนมหาสนุกรายสัปดาห์ ของสำนักพิมพ์บรรลือสาส์น ต่อมาทางสำนักพิมพ์เห็นว่าการ์ตูนเรื่องสั้นชุดนี้มีแฟนประจำติดตามมากระดับหนึ่ง จึงให้แยกการ์ตูนชุดสาวดอกไม้กะนายกล้วยไข่ออกมาเป็นหนังสือฉบับของตนเองเฟน อารีเฟน กับการสร้างห้องสมุดการ์ตูนให้ความรู้เด็ก ๆ เริ่มฉบับแรกเดือนมกราคม พ.ศ. 2537 เป็นต้นมา โดยออกเป็นรายเดือนเฟน สตูดิโอ’ แห่ง ‘สาวดอกไม้กะนายกล้วยไข่

หนังสือชุด สาวดอกไม้กะนายกล้วยไข่ ตีพิมพ์ผลงานการ์ตูนเรื่องสั้นล้อเลียนภาพยนตร์และละครยอดนิยมทั้งของประเทศไทยและต่างประเทศ รวมทั้งนิทานและวรรณกรรมพื้นบ้าน การเดินเรื่องแบบจบในตอน และรวมการ์ตูนแก๊กที่เคยตีพิมพ์ในขายหัวเราะและมหาสนุก รวมทั้งที่เขียนขึ้นใหม่ ในบางฉบับก็จะปรากฏผลงานการ์ตูนแก๊กของ ช่วง ชุ่มวงศ์ รวมอยู่ด้วยเช่นกัน

มีการตีพิมพ์รวมเล่มการ์ตูนที่เคยเขียนลงใน สาวดอกไม้กะนายกล้วยไข่ ออกมาอีกหลายฉบับ เช่น รวมพลคนละคร การ์ตูนแนวตลกล้อเลียนหนังและละคร จำนวน 4 ฉบับ, รามาวตาร การ์ตูนเล่าเรื่องรามเกียรติ์ในรูปแบบนิยายภาพ จำนวน 30 ฉบับ และศึกมหาภารตะ จำนวน 9 ฉบับ

ในปี พ.ศ. 2565 เพราะปัญหาเศรษฐกิจทางบรรลือสาสน์ได้ยกเลิกการวางจำหน่ายนิตยสารรายประจำในเครือทั้งหมดไปอย่างเงียบ ๆหนังสือขายหัวเราะ หายไปไหน? ส่วน สาวดอกไม้กะนายกล้วยไข่ วางจำหน่ายรายประจำเล่มที่ 300 เดือนมิถุนายน พ.ศ. 2564 เป็นฉบับสุดท้ายสาวดอกไม้กะนายกล้วยไข่ ฉบับที่ 300 ขายหัวเราะ

ปี พ.ศ. 2566 มีการประกาศขาย สาวดอกไม้กะนายกล้วยไข่ ฉบับแรก ด้วยราคาสูงถึงหมื่นกว่าบาทในกลุ่มผู้สะสมการ์ตูน ‘สาวดอกไม้ฯ’ เล่มแรก ราคาพุ่งเป็นหมื่น

 อ้างอิง 

 แหล่งข้อมูลอื่น 
 แฟนเพจอย่างเป็นทางการของ เฟน สตูดิโอ

หมวดหมู่:บรรลือสาส์น
หมวดหมู่:การ์ตูนไทย
หมวดหมู่:หนังสือการ์ตูนไทย